Φασολάκια με φουρνιστές ντομάτες και πέστο δυόσμου-αμυγδάλου
Τα λαδερά στα πιο γκουρμέ τους. Φασολάκια με φουρνιστές ντομάτες και πέστο δυόσμου-αμυγδάλου που θα εντυπωσιάσουν όποιον τα γευτεί.
200 γρ. ξερό κρεμμύδι, ψιλοκομμένο , 400 γρ. ώριμες ντομάτες, τριμμένες , 1 κιλό φρέσκα φασολάκια πλατιά, καθαρισμένα και κομμένα στη μέση, 1 φύλλο δάφνης , 100 ml ελαιόλαδο + λίγο ακόμα, για το σερβίρισμα , αλάτι, φρεσκοτριμμένο πιπέρι, 800 γρ. ώριμες αλλά σφιχτές ντομάτες , 1 κοφτό κουτ. γλυκού λιωμένο σκόρδο , 1/2 κουτ. γλυκού ζάχαρη , 2 κουτ. σούπας ελαιόλαδο , αλάτι, φρεσκοτριμμένο πιπέρι, 30 γρ. αμύγδαλα ασπρισμένα, ροδισμένα στον φούρνο για 4-5 λεπτά , 70 ml ελαιόλαδο , 20 φρέσκα φύλλα δυόσμου
Για τα φασολάκια με φουρνιστές ντομάτες και πέστο δυόσμου-αμυγδάλου ξεκινάμε με τα φασολάκια, σε μια κατσαρόλα σοτάρουμε το κρεμμύδι στο ελαιόλαδο, σε μέτρια  φωτιά, για 2-3 λεπτά. Ρίχνουμε την ντομάτα και 100-150 ml νερό, αφήνουμε να πάρουν μία βράση και ρίχνουμε τα φασολάκια, τη δάφνη, αλάτι και πιπέρι. Μαγειρεύουμε για 30-40 λεπτά, μέχρι να μαλακώσουν αλλά να μη διαλύονται.Χαράζουμε χιαστί τις ντομάτες στη βάση τους και τις ζεματίζουμε για 10 δευτερόλεπτα σε μια κατσαρόλα με νερό που κοχλάζει. Τις μεταφέρουμε αμέσως σε κρύο νερό με παγάκια, τις αφήνουμε για 1-2 λεπτά και τις ξεφλουδίζουμε (γίνεται εύκολα, γιατί η φλούδα έχει ήδη σχεδόν αποκολληθεί). Τις κόβουμε στη μέση, αφαιρούμε τα σπόρια με ένα κουταλάκι και τις ανακατεύουμε σε  ένα μπολ με το σκόρδο, τη ζάχαρη, το ελαιόλαδο, αλάτι και πιπέρι. Προθερμαίνουμε  τον φούρνο στους 120°C. Βάζουμε τις ντομάτες σε μονή στρώση σε ένα ταψάκι στρωμένο με λαδόκολλα και τις ψήνουμε για περίπου 2 ώρες (μόλις περάσει η πρώτη ώρα, τις γυρίζουμε από την άλλη πλευρά).Δουλεύουμε όλα μαζί τα υλικά στον πολυκόφτη, με διακοπτόμενη λειτουργία, ώστε να ψιλοκοπούν τα αμύγδαλα, σαν χοντρά ψίχουλα, και όχι να φτιάξουμε λείο πολτό.Μοιράζουμε τα φασολάκια με τη σάλτσα τους σε πιάτα και βάζουμε ανάμεσά τους τις ψητές ντομάτες με το ζουμί τους. Σε κάθε μερίδα ρίχνουμε από λίγο πέστο (δεν χρειάζεται να το χρησιμοποιήσουμε όλο). Ραντίζουμε τα φασολάκια με φουρνιστές ντομάτες και πέστο δυόσμου-αμυγδάλου με λίγο ελαιόλαδο και σερβίρουμε με φρέσκο ψωμί.
Αμύγδαλα,Ντομάτα,Φασολάκια